Lauluni (Tavaststjerna)
Lie lauluni liian aistillinen
 Ja uhkuva – mehunsa mukaan!
 Tulis herätyshuutona kaikua sen
 Ja laulaa uljuutta rukkaan.

 Sepä lapsi on maiden lounaisten,
 Miss’ Ithakan myrtti käy kukkaan;
 – Jää Pohjolan karhuntaljallen
 Mun hehkuva viinini hukkaan.

 Mut jos uhkuviks saan poven aallot nuo,
 Lumivalkoiset, joissa on hallat,
 Niin niihin se myrtinsiemenen tuo.

 Ja jo lähteiden hyiset callat
 Taas hukkahan menneet tuoksunsa luo.
 Ja on vallalla lempeät vallat.